Kad bi aktualni sat sjednice zagrebačke gradske skupštine bio lakmus papir za ono što se događa iza kulisa oko sklapanja dogovora za formiranje većine na državnoj razini, zasigurno bi pokazao da je HDZ postigao dogovor s Milanom Bandićem o obostranoj potpori

'Ne znam zašto je najmanje pitanja. Možda se nešto događa, vidjet ćemo', kazao je Bernardić prije no što je postavio pitanje aludirajući na mogućnost da su HDZ i Bandić postigli dogovor.

'Imamo spor s Tehnikom na Vrbanima, ja sam dao nalog da se pitanje održavanja riješi i da onda to fakturiramo Tehnici', kazao je Bandić dodavši da im je još aktualna Vlada uzela 300 milijuna kuna decentraliziranih sredstava od kojih je dio namijenjen za školstvo te da sada nema novca.

'Vi meni kažete kakvo je stanje tamo, pa ja sam bio 28 puta tamo. Vidim ja kako ste vi to zamislili; donijeli biste slajd i onda bih ja odmah trebao poslati strojeve da to asfaltiraju. Postoje procedure i stepenice kako se to radi', čitao je bukvicu Bandić.